  Анжелика Тихонова корреспондент Удмуртиын мушъёс быремен валче ыштонъёс 1 миллион 500 сюрс манет луизы. Нымы-кибыос ядохимикатъёсты кутэмен сэрен тросэн кулӥзы. Со сярысь  ивортэ. Пудо эмъясь ӧнерчиосын ӵош муш семьяоссы быремез ужкагазъёсын юнматыны быгатэмъёс дасо пала луо. Ми ыштонъёсты одӥг но ӝыны миллион тыр дунъямы Ольга Абрамова, Удмуртиысь гурт возёсъя но сиён-юонъя министрМуш семьяоссылэсь пульдостурын (рапс) бусыосты пестицидъёсын пазямен сэрен быремзэс ужкагазэн пусйыны быгатэм кузёослы компенсациез ар пумозь тырозы. Азьланяз мушъёс ядохимикатъёслэсь медаз быре ни шуыса, куд-ог ёросъёсысь мушкасьёс возёсъёсысь агрономъёсын верасько ини, кытчы но кыӵе будосъёсты кизёзы, соосты ядо суретъёсын тазатон ужанрадлыкез юнмато. Озьы ик мушкасьёсын но гурт возёсъёсын элькунысь гурт возёсъя министерство но уж нуоз. Мушъёс быремен валче туэ чечы ӧжытгес люкаськиз. Нялтас вераса, Пичи Пурга ёросын югдурын янгыш луэмъёсты 10 сюрс манет штраф тырон улэ кыскизы.  Тегъёс: Удмуртия гуртвозёс коньдон ОльгаАбрамова мушкась  